คนแห่ต่อคิวแลกซื้อเหรียญกษาปณ์
ประชาชนนับพันแห่เข้าคิวแลกซื้อเหรียญกษาปณ์ไทยในงานนิทรรศการของกรมธนารักษ์
29 ต.ค. 2565

ประชาชนนับพันแห่เข้าคิวแลกซื้อเหรียญกษาปณ์ไทยในงานนิทรรศการของกรมธนารักษ์
รายงานบรรยากาศ การจัดงานนิทรรศการเฉลิมพระเกียรติพระบาทสมเด็จพระปรมินทรมหาภูมิพลอดุลยเดช “ธ สถิตกลางใจไทยนิรันดร์ น้อมรำลึกองค์นวมินทร์มหาราชา ทรงคุณค่าเหรียญกษาปณ์ไทย” ของกรมธนารักษ์ เพื่อเผยแพร่พระเกียรติคุณ พระปรีชาสามารถ และพระราชกรณียกิจ รวมถึงน้อมรำลึกในพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช ระหว่างวันที่ 22 –25 ธ.ค. 2559 ณ ศูนย์การประชุมแห่งชาติสิริกิติ์
ปรากฎว่ามีประชาชนมาต่อคิวเพื่อรอแลกซื้อเหรียญกษาปณ์ที่ระลึกที่กรมธนารักษ์เตรียมนำมาจำหน่ายภายใน ซึ่งมีทั้งเหรียญปัจจุบันและเหรียญหายาก เช่น จะมีการเปิดประมูลเหรียญที่ระลึกสมเด็จพระนางเจ้าสิริกิติ์ พระบรมราชินีนาถ 84 พรรษา ประเภททองคำขัดเงา ซึ่งเหลือ 3 เหรียญสุดท้าย จากก่อนหน้านี้เปิดจองและผลิตออกมาเพียง 100 เหรียญเท่านั้น โดย 3 เหรียญที่ยังเหลือจะมีหมายเลข 98 , 99 และ 100 จะเริ่มการประมูลที่เหรียญละ 5.5 แสนบาทตามราคาของเหรียญ เพื่อให้ประชาชนที่สนใจและนักสะสมได้ครอบครอง
นอกจากนี้ มีเหรียญทองคำ รางวัลดินเพื่อมนุษยธรรม ซึ่งจะจำหน่ายตามราคาหน้าเหรียญคือ 3 หมื่นบาท รวมถึงเหรียญที่หายากซึ่งมีหลายราคา จะใช้วิธีการจับสลาก โดยจะประสานกับทางเจ้าหน้าที่ศูนย์ประชุมสิริกิตติ์ในการจัดคิวเพื่ออำนวยความสะดวกให้ประชาชน